Romanssera Tapasseria s’alça amb el premi al millor entrepà de Burjassot del II Concurs d’Esmorzars
2025-07-24

Burjassot ja té el guanyador del II Concurs al Millor Esmorzar. La setmana passada es feia el recompte de les cartilles que desenes de veïnes i veïns de Burjassot depositaven en les urnes habilitades i el local guanyador enguany ha sigut Romanssera Tapasseria amb el seu entrepà, “El Romansser”.

En segon lloc, ha quedat el guanyador de l’passat any, Restaurant Casa Quitín amb el seu entrepà “El Mudo”, tancant el podi dels tres millors Croissanteria i Brioixeria Loles, amb La joia de la terreta.

El quart i cinqué lloc han sigut per a Gallardo II, amb “La salvaje” i Gallardo I, amb “El Entranyable”, passant el testimoni, en sext lloc a Carpe Diem i el seu “Caballero”. El seté millor entrepà ha sigut el del Bar Tapería Paso a Paso amb, “Del terreno”, l’octau per a Cafeteria Menorca amb “Cala Mezquida” i el nové el del Restaurant Brindo por Ti, amb “El chiquitín”. Tanca la llista dels deu millors entrepans de Burjassot “Donegals” de The Temple Bar.

D’entre tots els participants en el concurs, les persones guanyadores dels tres sopars valorats en 50€ cada una han sigut José María Pérez Maza, María Carmen Prieto Morales i Cándido Moruno López.

Esta segona edició del concurs del millor esmorzar de Burjassot ha sigut possible gràcies a la iniciativa de la Regidoria de Comerç de l’Ajuntament de Burjassot, dirigida per Rosa Coca, que ha comptat amb la col·laboració de CEMEF i, com no podia ser d’una altra manera, de les cafeteries, bars i restaurants participants que han fet que el concurs haja sigut tot un èxit de participació.